激励读书的古代诗歌有哪些呢?以下就是小编精心挑选的有关读书的古诗歌,分享给大家,希望大家喜欢。
《书院二小松》
【唐】李群玉。
一双幽色出凡尘,数粒秋烟二尺鳞。
从此静窗闻细韵,琴声长伴读书人。
《阙题》
唐【刘脊虚】
道由白云尽,春与清溪长。
时有落花至,远随流水香。
闲门向山路,深柳读书堂。
幽映每白日,清辉照衣裳。
《赠别元十八协律六首》
【唐】韩愈
读书患不多,思义患不明。
患足已不学,既学患不行。
《劝学》
【唐】颜真卿
三更灯火五更鸡,正是男儿读书时。
黑发不知勤学早,白首方悔读书迟。
《白鹿洞诗》
【唐】王贞白
读书不觉春已深,一寸光阴一寸金。
不是道人来引笑,周情孔思正追寻。
《奉赠韦左丞丈二十二韵》(部分)
【唐】杜甫
纨绔不饿死,儒冠多误身。
丈人试静听,贱子请具陈。
甫昔少年日,早充观国宾。
读书破万卷,下笔如有神。
《书斋即事》
【唐】杜荀鹤
时清只合力为儒,不可家贫与善疏。
卖却屋边三亩地,添成窗下一床书。
沿溪摘果霜晴后,出竹吟诗月上初。
乡里老农多见笑,不知稽古胜耕锄。
《灵岩寺》
【唐】薛令之
草堂栖在灵山谷,勤读诗书向灯烛。
柴门半掩寂无人,惟有白云相伴宿。
《符读书城南》(部分)
【唐】韩愈
木之就规矩,在梓匠轮舆。
人之能为人,由腹有诗书。
诗书勤乃有,不勤腹空虚。
欲知学之力,贤愚同一初。